मधुबनी : यदुनाथ सार्वजनिक पुस्तकालय पैटघाट परिसरमे विद्यापति पर्व समारोह बीतल रविकेँ मनाओल गेल जेकर अध्यक्षता श्यामानंद ठाकुर केलनि। एहि अवसरपर संस्थाक अध्यक्ष जीवनाथ मिश्र विद्यापति आ पुस्तकालयक महत्वपर बजलथि। समारोहक पहिल सत्रमे कवि सम्मेलनक आयोजन कैल गेल जाहिमे रविनाथ झा, नवीन झा, शंकर पासवान, शैलेन्द्र आनंद, जीवन झाक संगे बहुतो लोक कविता पाठ केलनि। गोष्ठीक अध्यक्षता शिवशंकर श्रीनिवास केलनि। एहि अवसर पर धीया-पुताक भाषण आ लोकगीत प्रतियोगिताक आयोजन सेहो भेल जाहिमे पल्लव, वरुण, इन्दुलाल, अजीत, रानी आ शिवानीकेँ पुरस्कृत कएल गेल। 